#### Purjehdusohjeet

Formula ja Slalom luokkien Suomenmestaruuskilpailu

Tulliniemi, Silversand tai Regatan ranta, Hanko, 13.-14.9.2014

##### 1. Säännöt:

Kilpailussa noudatetaan purjehduksen kilpailusäännöissä määriteltyjä sääntöjä, ISAF 2013- 2016, Suomen Purjehdus ja Veneily Ry:n määräyksiä, kunkin luokan luokkasääntöjä kansallisin poikkeuksin ja näitä purjehdusohjeita.

Jos kilpailukutsun ja näiden purjehdusohjeiden välillä on ristiriita, niin purjehdusohjeet ovat määrääviä.

##### 2. Jokainen kilpailija osallistuu kilpailuun omalla vastuullaan, sääntö 4 päätös kilpailla

Kilpailun järjestäjä ei ota vastuulleen mitään korvausvelvollisuutta mistään aineellisesta tai henkilövahingosta tai kuolemantapauksesta, joka tapahtuu kilpailun yhteydessä tai sitä ennen, sen aikana tai sen jälkeen.

##### 3. Tiedotukset:

Tiedotukset kilpailijoille pannaan viralliselle ilmoitustaululle, joka sijaitsee kilpailutoimiston vieressä.

Mahdolliset muutokset purjehdusohjeisiin pannaan ilmoitustaululle **1 tunti** ennen sen päivän purjehdusta, johon se vaikuttaa. Muutokset aikatauluun pannaan ilmoitustaululle ennen klo 20:00 voimaantuloa edeltävänä päivänä.

##### 4. Kilpailuluokat:

Formula Windsurfing, Slalom

##### 5. Viesti(t) maissa:

Luokkalippu ja AP-lippu, purjehdusta lykätään, lähtöviestit alkavat aikaisintaan 30 min. kuluttua luokkalipun laskusta.

Luokkalippu ja AP A:n yläpuolella tänään ei enää kilpailla.

Y-lippu, kelluntaliivit oltava päällä seuraavasta purjehduksesta alkaen

Vihreä lippu, kirjauduttava ulos – sisään seuraavasta purjehduksesta alkaen

L-lippu, ilmoitus kilpailijoille ilmoitustaululla

###### Luokkaliput:

Formula: F-lippu ja Slalom: D-lippu.

##### 6. Rata:

Formula: Neliö-, kolmio-, M-, L-, ”banaani” tai jokin muu rata, matkapurjehdus. Slalom: sivu- tai avotuulirata.

Rata (piirros) ilmoitetaan ilmoitustaululla, viimeistään ½ tuntia ennen lähtöviestien alkua.

Rata merkataan lieriö- tai vastaavilla poijuilla, matkapurjehduksessa myös väylämerkit voivat olla kääntömerkkinä.

##### 7. Kilpailualue:

Tulliniemen, Silversandin tai Regatan rannan edustan merialue.

##### 8. Aikataulu:

###### Lauantai 14.9.2013

klo 10:00 – 11.00 lmoittautuminen kilpailukansliassa

klo 11:30 Kilpailijakokous

klo 12.00 Ensimmäisen mahdollisen purjehduksen varoitusviesti

klo 19:00 Viimeinen mahdollinen purjehduksen varoitusviesti

###### Sunnuntai 16.9.2013

klo 10:00 Kilpailijakokous

klo 10:30 Ensimmäisen mahdollisen purjehduksen varoitusviesti

klo 17:00 Viimeisen mahdollisen purjehduksen varoitusviesti

klo 18:00 Palkintojenjako, kilpailukanslia

##### 9. Lähtölinja:

Poijun ja tuomarialuksen oranssin lipun välinen linja, tuomarialus oikealla.

##### 10. Lähtöviestit: Sääntö 26

######  Formula ratakilpailu

 Viesti Lippu ja ääni Minuuttia ennen lähtöä

 Varoitus Luokkalippu nousee, äänimerkki 5

 Valmius P, I tai musta nousee, äänimerkki 4

 Yksi minuutti Valmiuslippu laskee, pitkä äänimerkki 1

 Lähtö Luokkalippu laskee, äänimerkki 0

 Lähtölinja on auki 4 minuuttia.

.

######  Slalom

 Varoitus Punainen lippu nousee, äänimerkki 4

 Valmius Punainen lippu laskee, äänimerkki 3

 2 minuuttia Keltainen lippu nousee, äänimerkki 2

 Yksi minuutti Keltainen lippu laskee, äänimerkki 1

 Lähtö Vihreä lippu nousee, äänimerkki 0

 Jos purjehtija lähtee myöhemmin kuin 4 min (rata) ja 2 min (slalom) lähtöviestinsä jälkeen, se kirjataan ilman tutkintaa ei lähteneeksi (DNS).

 HUOM! Näkyvät viestit ovat viralliset.

##### 11. Varaslähdöt

Slalomluokassa varaslähtöä seuraa aina yleinen palautus, viestilippu on ensimmäinen korvausviiri ja kaksi äänimerkkiä. Varaslähdön ottaneet purjehtijat eivät purjehdi uusintalähdössä.

##### 12. Maalilinja:

Formula: Tuomarialuksessa olevan oranssin lipun ja poijun välinen linja.

Slalom: maalilinja ilmoitetaan kipparikokouksessa.

##### 13. Viralliset toimitsijaveneet

Tuomariveneet ovat merkitty lipuilla J.Viralliset toimitsijaveneet ovat merkitty keltaisilla lipuilla.

##### 14. Aikarajat:

Purjehtijat, jotka eivät tulee maaliin 20 min (rata) ja 5 min (slalom) kuluessa luokkakohtaisesti ensimmäisen radan purjehtineen purjehtijan maaliin tulosta, kirjataan ei maaliin tulleiksi (DNF).

Formula: ”back to back”, maalilinjan sulkemisen jälkeen vähintään 5 minuutin tauko ennen uusien lähtöviestin alkamista.

Slalom: ilmoitetaan kilpailijakokouksessa ennen sen päivän ensimmäistä purjehdusta.

##### 15. Protestit:

Protestit on jätettävä kirjallisena viimeistään ½ h kuluessa kilpailutoimistoon ko. päivän viimeisen purjehduksen jälkeen. Kilpailijan on ilmoitettava protestista asianomaiselle ensi tilassa ja kilpailulautakunnalle heti tultuaan maaliin ko. purjehduksessa.

Protestin käsittelyaika, asianomaisten nimet ja muu siihen liittyvä ilmoitetaan ilmoitustaululla.

Protesteja tuuliolosuhteista ei käsitellä.

##### 16. Pistelasku:

Sijalukujärjestelmän mukaan. Dsq, dnf, dns, ym muut pisteet on kilpailun osallistujien lukumäärä +1. Vähintään yksi (1) purjehdus on purjehdittava kussakin luokassa, jotta kilpailu on pätevä. Lähtöjen enimmäismäärä vahvistetaan kilpailijakokouksessa.

##### 17.Turvallisuusmääräykset:

Märkä- tai kuivapuku on pakollinen kilpailussa. Kelluntaliivit voidaan määrätä pakollisiksi, josta ilmoitetaan erikseen nostamalla Y-lippu. Kelluntaliivit ovat pakolliset junioreille. Muille suositellaan niiden käyttöä

##### 17. Keskeyttäminen

Jos kilpailija keskeyttää purjehduksen / kilpailun on siitä ilmoitettava kilpailulautakunnalle niin pian kuin mahdollista.

Hyvää kilpailuonnea ja rehtiä purjehdusta!





